Við Háskólann á Akureyri hófst kennsla í grunnnáminu sjávarútvegsfræði árið 1990 . Aðsókn í námið hefur verið sveiflukennd í gegnum árin , en síðustu ár hafa verið með besta móti og stendur til að bjóða meistaranám á næsta ári í samstarfi við Háskóla Íslands . „ Þetta var mjög stuttu eftir að Háskólinn á Akureyri var stofnaður og var hugsað frá stofnun skólans sem ein af aðalnámslínum skólans , “ svarar Hreiðar Þór Valtýsson , lektor við Háskólann á Akureyri , spurður um upphaf sjávarútvegsfræðikennslu skólans . Hann viðurkennir að vinsældir námsins hafi ekki verið áreiðanlegar . „ Aðsóknin hefur vægast sagt verið sveiflukennd . Við höfum gengið í gegnum miklar sveiflur frá byrjun . Í upphafi var meðalárgangurinn um tíu manns og sveiflaðist mikið . Svo lentum við í krísu fyrir 2008 , það voru mjög fáir nemendur hérna . Eftir það hefur okkur gengið mjög vel . Núna erum við með 20 til 30 nemendur í árgangi , þetta eru 80 til 90 nemendur í allt . “ Fyrirtækin vilja starfsmenn með breiða menntun Hreiðar Þór segir enga staka skýringu að baki því að nemendum hafi fjölgað . Hann segir að upp úr 2000 hafi Háskólinn á Akureyri unnið að því að skapa fjölbreyttara námsframboð og við það hafi þróun í sjávarútvegsfræði orðið eftir . „ Ég held að við höfum aðeins gleymt sjávarútvegsfræðinni á tímabili . Svo bættist við að utanaðkomandi skilyrði fyrir árið 2008 voru eiginlega þannig að sjávarútvegurinn var talinn gamli tíminn . Við ætluðum allir að vera góðir í alþjóðlega bankakerfinu . “ Þá hafi efnahagshrunið breytt sýn fólks á greininni og margir áttað sig á að sjávarútvegur væri nokkuð sem Íslendingar væru færir í og við það hafi nemendum farið að fjölga , að sögn lektorsins . Háskólinn á Akureyri . Ljósmynd / ? Háskólinn á Akureyri „ En hluti er líka vegna þess að við tókum okkur til í andlitinu og fórum að bæta námið . Við fengum mjög góðan styrk frá menntamálaráðuneytinu og LÍÚ , þeir styrktu okkur til þess að efla námið og þetta nýttist mjög vel . Árið 2010 vorum við síðan komin með mjög góðan fjölda nemenda , “ bætir Hreiðar Þór við . Ljóst er að margt í umgjörð sjávarútvegsins hefur breyst frá árinu 1990 . Spurður hvort breytingar innan atvinnugreinarinnar hafi haft áhrif á vinsældir námsins svarar lektorinn : „ Sjávarútvegsfræðin er mjög breið menntun , þetta eru þrjú ár , þriðjungur er viðskiptafræði , þriðjungur vísindi og þriðjungur eru sérgreinar sjávarútvegs . Gerð var könnun 2010 og vorum við að velta því fyrir okkur hvort það væri þörf á svona víðu námi , hvort fyrirtækin vildu frekar ráða lögfræðinga eða viðskiptafræðinga . Það reyndist ekki vera . Þau vildu fólk sem var með breiða menntun og því til stuðnings eru nú stærstu vinnuveitendur sjávarútvegsfræðinga stærstu sjávarútvegsfyrirtækin , eins og Samherji og Brim . Við lesum úr því að það sé þörf og áhugi fyrir þessu . “ Lektorinn segir ekki stefnt að mikilli breytingu á náminu enda virðist almennt vera mikil ánægja með það . Hins vegar verður á næsta ári boðið upp á meistaranám sem tengist sjávarútvegsfræðináminu sem hefur verið kennt til þessa . „ Það er í samstarfi við Háskóla Íslands . Þeir verða með meistaranám þar sem þeirra nemendur taka einhverja af okkar áföngum og á móti munu okkar nemendur taka einhverja af þeirra áföngum , “ útskýrir Hreiðar Þór og bendir á að Ísland sé lítið land og mikilvægt að háskólastigið finni leiðir til þess að samnýta mannauð og þekkingu frekar en að vera í samkeppni . Kjölur verður lagður að Baldvin Njálssyni , nýjum frystiflakatogara Nesfisks í Garði og skipið verður væntanlega afhent veturinn 2021 og farið til veiða á árinu 2022 . Það er Skipasýn sem hannar skipið sem verður 66 metrar á lengd , 15 metra breiður , og er þetta fjárfesting upp á 4 - 5 milljarða króna . Bergþór Baldvinsson , framkvæmdastjóri Nesfisks , segir að tilviljun hafi ráðið því að samið hafi verið við sömu skipasmíðastöð og smíðaði eldri Baldvin Njálsson , þá fyrir norska útgerð , árið 1990 . Þetta er skipasmíðastöðin Armon í Vigo á Spáni sem þá hét reyndar öðru nafni . Bergþór segir að nýja skipið verði öflugara á allan hátt og með stórri skrúfu sem geri það hagkvæmara í rekstri . Í því verður vöruhótel sem skilar afurðunum pökkuðum á bretti en ekki verður bitaskurður eða mjölvinnsla um borð , altént ekki fyrst um sinn . Togkraftur nýja skipsins verður 67 tonn og vinnsludekkið verður á 580 fermetrum . Rúmmál lestarinnar verður 1.720 rúmmetrar . Olíunotkun næst verulega niður með nýrri hönnun skipskrokks og framdriftarkerfi , þar með talinni stórri skrúfu . Svipaðar hönnunarlausnir Skipasýnar á 50 metra löngum togurum hafa skilað 35 - 40% minni olíunotkun fyrir sama aflamagn en á fyrri gerðum skipa svipaðrar stærðar . 2182 Núverandi Baldvin Njálsson GK 400 mynd þorgeir Baldursson 2019 Nesfiskur hefur gert núverandi Baldvin Njálsson út frá árinu 2005 en áður hét hann Otto Wathne NS og Rán HF. Hann er 51,4 metrar á lengd og 11,9 á breidd . Hann var smíðaður sem fyrr segir í Vigo á Spáni 1990 . Bergþór segir að væntanlega verði hann seldur þegar nýja skipið verður tekið í notkun . Nesfiskur ehf. var stofnað í maí 1986 af Baldvini Njálssyni og fjölskyldu hans , sem rak áður fiskverkun Baldvins Njálssonar . Í Garðinum rekur Nesfiskur frystingu , ferskfiskvinnslu , saltfiskverkun , skreiðar - og hausaþurrkun . Þá gerir fyrirtækið út einn frystitogara , ísfisktogarana Sóley Sigurjóns GK og Berlín GK , snurvoðarbátana Sigurfara , Sigga Bjarna og Benna sæm og línubátana Berg Vigfús , Dóra og Margréti . Þá er Nesfiskur með frystingu og ferskfiskvinnslu í Sandgerði . Elvar Reykjalin við Baccalá Bar sem að staðsettur er á Hauganesi Elvar biður gesti velkomna á Baccalá Bar mynd þorgeir Baldursson Fasteignaverð hefur rokið upp á Hauganesi í vestanverðum Eyjafirði á undanförnum misserum . Þetta má ekki síst þakka blómlegri ferðamannaþjónustu sem rekin er í tengslum við saltfiskverkunina Ektafisk á staðnum og veitingastaðinn Baccalá Bar . Handtökin i vinnslunni eru margvisleg mynd þorgeir Baldursson Saltfiskbitum pakkað i kassa mynd þorgeir 2019 Á Hauganesi gefst ferðamönnum kostur á að fylgjast með handtökunum í fiskvinnslunni , gæða sér á fisknum á Baccalá Bar , fara í hvalaskoðun eða heitu pottana í Sandvíkurfjöru . Þeir sem smakka hákarl og snafs geta gengið í Rotten Shark Club . Þarna ræður ríkjum Elvar Reykjalín sem er þriðji ættliður saltfiskverkenda á Hauganesi . Hann framleiðir saltfiskinn samkvæmt þeim ströngu hefðum og aðferðum sem afi hans , Trausti Jóhannesson , kenndi honum . Örn Traustasson mynd þorgeir Baldursson 2019 Fimm ættliðir Elvar hefur hlotið viðurkenningar fyrir frumkvöðlastarf í matvælavinnslu . Ektafiskur á rætur að rekja í sterkt fjölskyldufyrirtæki sem hafði unnið við saltfiskverkun allt frá árinu 1940 . Trausti Jóhannesson , afi Elvars , hóf útgerð og fiskvinnslu á Hauganesi á fimmta áratug síðustu aldar og var með fyrstu ábúendum á Hauganesi . Sonur hans og faðir Elvars , Jóhannes Reykjalín , tók við keflinu og nú stendur Elvar í skutnum . Hann ásamt bróður sínum og frændum byrjuðu að stunda sjóinn á Sævaldi , bát föður hans , á sjöunda áratugnum . Elvar byrjaði á honum sem fullgildur háseti en hafði byrjað tólf ára sem háseti á trillu á sumrin . „ Eins og í öllum litlum plássum þótti það bara sjálfsagt mál að strákar færu á sjóinn þetta ungir . “ Börn Elvars hafa unnið hjá fyrirtækinu og afabörnin hafa byrjað að vinna hjá honum tólf til þrettán ára gömul . Fyrirtækið er því komið í fimm ættliði . „ Það eru ekki mörg fyrirtæki sem geta státað af fimm kynslóðum . Og það má nefna það að við erum ennþá á sömu kennitölu öll þessi ár en bankinn minn hefur skipt um kennitölu , “ segir Elvar kankvís . Saltfiskbitar hjá Ektafisk mynd þorgeir Baldursson 2019 Migas rifið út Árið 1991 var ákveðið að búa til vöruna Ektafisk og var það í fyrsta sinn sem landsmönnum var boðið upp á beinhreinsaðan útvatnaðan saltfisk í lofttæmdum umbúðum , tilbúnum í pottinn . Árið 1994 fóru fyrstu pokarnir af þessari vöru á markað á Spáni og í útbreiddu dagblaði í Madrid var því haldið fram að þetta væri sennilega besti saltfiskur sem hægt væri að fá á Spáni . Árið 1997 varð fyrirtækið brautryðjandi í því að bjóða veitingahúsum staðlaðar saltfisksteikur að hætti Spánverja og eru mörg bestu veitingahús landsins nú orðnir fastir áskrifendur að saltfiskinum frá Ektafiski . Elvar segir að þegar hann var að byrja á sjó með föður sínum árið 1966 hafi verið á milli 20 - 30 saltfiskverkendur við Eyjafjörð . Nú sé hann einn eftir . I eldhúsinu á Baacalá bar er nóg að gera mynd þorgeir Baldursson og þaðan fer enginn svangur mynd þorgeir Baldursson Fjöldi þekktra listamanna hefur heimsótt Elvar og Barinn mynd þorgeir Dásamlegur Eftirréttur mynd þorgeir Baldursson „ Ég hef bara svo óskaplega gaman að þessu . Ég hlakka til að vakna á hverjum degi og fara að flaka . Að flaka er það skemmtilegasta sem ég geri . Það voru fjórtán á launaskrá hjá mér síðasta haust en þá var líka allt ennþá á fullu á Baccalá barnum . Yfir veturinn eru við 5 - 6 við vinnsluna . Ég hef keypt fisk af bátum og á markaði . Á síðasta ári framleiddum við vel á fjórða hundrað tonn af fullunninni vöru fyrir innanlands - og utanlandsmarkað . Við höfum líka keypt af Samherja á hverju ári roðlausa og beinlausa bita sem koma úr snyrtingunni fyrir hundruði milljóna króna á ári og framleiðum úr því það sem kallast migas á Spáni þar sem þetta er rifið út . Við kaupum þetta ferskt , pæklum það og söltum , látum það standa og seljum í 25 kg kössum . “